Heinrich Johann von Wrangell

Heinrich Johann von Wrangell (vene Гейнрих Иоган (Андрей Иванович) Врангель; 9. detsember 1736 – 23. mai 1813 Sompa) oli baltisaksa päritolu Venemaa sõjaväelane ja riigitegelane, Andja vabahärra. 

Ta oli kindralleitnant (1791), riiginõunik, Tallinna asehaldurkonna asekuberner 13. oktoobrist 1783 kuni 23. septembrini 1786, Tallinna asehaldur 23. oktoobrist 1786 kuni 28. novembrini 1796.Henry von Baensch,  Geschichte der Familie von Wrangel vom Jahre Zwölfhundertfünfzig bis auf die Gegenwart. Nach Urkunden und Tageb chern bearbeitet. Hälfte 1, Elibron Classics: Adamant Media Corporation, ISBN 142124750X, lk.344–347

Talle kuulusid Virumaal Sõmeru, Sompa, Tärivere ja Uhe, ning Tartumaal Sangaste kihelkonna Väike-Puka mõis.

Autasud
Püha Georgi orden (30. juuli 1773)
Püha Vladimiri ordeni 2. järk (1791)

Perekond
Heinrich Johann von Wrangelli vanemad olid Nils Johann von Wrangell (1709–1778) ja Kalvi mõisast pärit Auguste Gertrude von Essen. Tema isa oli Andja vabahärra ja Tartumaal asunud Soontaga, Kivijärve, Väike-Puka, Kandle ja Leevi mõisahärra, ning Rootsi feldmarssal Carl Henrik Wrangeli (1681–1755) vennapoeg. 

Ta abiellus 1778 Jakobine Elisabeth von Löwensterniga (1756–1818), kes oli Uue-Antsla mõisnik ja rittmeister Valentin Johann von Löwensterni (suri 1770) ja  Kuigatsi (Kuikatz) mõisast pärit Hedwig Jakobina von Dückeri tütar.Genealogisches Handbuch der baltischen Ritterschaften, Teil 2,1,: Estland, Bd.:1, Görlitz, 1930, lk.585–586 Abielust sündisid:
Andreas Georg Carl Heinrich (1779–1809), staabirittmeister
Reinhold Johann (1780–1859), leitnant, Sõmeru pärushärra
Nils Ludwig (1781), suri lapsena
Julie (1781–1862), 1822. aastast kindralmajor Wilhelm Blau (suri 1866) abikaasa
Karl Johann (1782–1865), ohvitser, Virumaa kreisikohtunik; Sompa, Uhe ja Tärivere mõisa pärushärra.
Otto Wilhelm (1785–1822), ooberstleitnant
tütar, abielus Friederici
Nils Ludwig (1786–1847), ooberst, Vilniuse asekuberner, tõeline riiginõunik
Alexander (1790–1845), ooberstleitnant, Vilniuse politseimeister
Nicolai (Nils) (1793–1794)
August Gotthard (1795), ohvitser
Friederike, 1822. aastast insenerkindral Wilhelm van der Weyde abikaasa

Sugupuu

Viited

Heinrich Johann
Kategooria:Eestimaa aadlikud
Kategooria:Vene Eestimaa kubernerid
Kategooria:Baltisaksa sõjaväelased
Kategooria:Venemaa keisririigi poliitikud
Kategooria:Püha Georgi IV klassi ordeni kavalerid
Kategooria:Püha Vladimiri II klassi ordeni kavalerid
Kategooria:Sündinud 1736
Kategooria:Surnud 1813